
# Йорт хайваннарына түләүсез вакцинация Казанның Киров районы поселокларында оештырылачак

Шәһәрдә эпизоотиягә каршы язгы чаралар циклы тәмамлана.

Казанда язгы эпизоотиягә каршы чараларның йомгаклау циклы узачак – йорт хайваннарын котыру авыруыннан түләүсез вакцинацияләү шәһәрнең Киров районында 14 нче, 15 нче һәм 21 нче май көннәрендә оештырылачак.


**14 нче майда 10:00 сәгатьтән 12:00 сәгатькә кадәр** шәһәрнең Дәүләт ветеринария клиникалары хезмәткәрләре **Залесный поселогында** – 2 нче Яңа Осиново урамы буенча урнашкан кибет артындагы территориядә песиләр һәм этләргә вакцинация үткәрәчәк.

**14 нче майда 14:00 сәгатьтән 16:00 сәгатькә кадәр** вакцинация **Красная Горка поселогындагы** Лунная урамы буенча 16 нчы номерлы йорт янында оештырылачак.

**15 нче майда 10:00 сәгатьтән 12:00 сәгатькә кадәр** ветеринария табиблары **Займище поселогындагы** Бирюзовый тыкрыгы буенча 5 нче номерлы йорт янында кизү торачак.

**21 нче май көнне 10:00 сәгатьтән 12:00 сәгатькә кадәр** **Ягодная Слобода поселогында **Повстанческая урамы буенча 40 нчы йорт янында мәчеләр һәм этләргә вакцинация оештырылачак, дип хәбәр иттеләр Казан дәүләт ветеринария берләшмәсендә.


Следите за самым важным и интересным в Telegram-каналеТатмедиа

## Нет комментариев
Йорт хайваннарына түләүсез вакцинация Казанның Киров районы поселокларында оештырылачак